Diari Oficial de la Generalitat Valenciana


Sumari del DOGV 9311, del 01-04-2022 (2022/2360)

RESOLUCIÓ de 15 de març de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publiquen la línia pressupostària i l'import global màxim, per a l'exercici 2022, per a la convocatòria d'ajudes destinades a sufragar les despeses d'arrancada d'arbres i altres vegetals afectats per malalties oficialment reconegudes i gestionades per la Direcció General d'Agricultura, Ramaderia i Pesca (Xanthomonas arboricola pv. Pruni i Erwinia amylovora (Burrill) Winslow et al.).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2360


Data del document
:   15-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * destrucció de cultius
    * malaltia vegetal
    * tractament fitosanitari
    * fruticultura
    * legislació
    * arboricultura
    * suport econòmic

RESOLUCIÓ de 15 de març de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publiquen la línia pressupostària i l'import global màxim, per a l'exercici 2022, per a la convocatòria d'ajudes destinades a sufragar les despeses d'arrancada d'arbres i altres vegetals afectats per malalties oficialment reconegudes i gestionades per la Direcció General d'Agricultura, Ramaderia i Pesca (Xanthomonas arboricola pv. Pruni i Erwinia amylovora (Burrill) Winslow et al.). [2022/2360]  
L'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, exigeix que en la convocatòria de subvencions s'indica les línies de subvencions que les financen i l'import global màxim destinat a aquestes. Aquests extrems s'aproven per la llei anual de pressupostos que, per al present exercici, és la Llei 8/2021, de 30 de desembre, de 2021, de pressupostos de la Generalitat per a l'exercici 2022. Així mateix, i de conformitat amb el que es disposa en l'article 59.1 de la citada Llei d'hisenda pública, del sector públic instrumental i de subvencions, correspon a les persones titulars de les conselleries autoritzar les despeses i efectuar la disposició de crèdit dels serveis propis al seu càrrec, excepte els casos reservats per la llei a la competència del Consell.  
  
Per tot això, i a l'efecte de donar publicitat als crèdits màxims destinats a l'anualitat 2022 de la convocatòria d'ajudes efectuada per l'Ordre de 27 de juliol de 2007, de la Conselleria d'Agricultura, Pesca i Alimentació, per la qual s'adopten mesures fitosanitàries per a l'erradicació i control de l'organisme nociu Xanthomona campestris pv. Pruni (Smith) Dye (Xanthomonas arboricola pv. Pruni, modificada per l'Ordre 15/2016, de 7 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7829, 15.07.2016) comunicada a la Comissió Europea amb el número de registre SA.45990, i l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases indemnitzatòries per a l'erradicació i el control del bacteri de quarantena Erwinia amylovora (Burrill) Winslow et al. responsable de la malaltia coneguda com a foc bacterià de les rosàcies, modificada per l'Ordre 31/2016, de 10 de novembre, de la Conselleria d'Agricultura, Medi Ambient, Canvi Climàtic i Desenvolupament rural (DOGV 7198/16,11,2016) comunicada a la Comissió Europea amb el número de registre SA.44088 i en l'exercici de les competències que tinc atribuïdes, resolc:  
  
Primer  
Les ajudes regulades en les citades ordres, per a l'exercici 2022 es finançaran, amb càrrec a les línies de subvenció i pels imports que s'assenyalen a continuació, d'acord amb el que es preveu en els estats de despeses de la Llei 8/2021, de 30 de desembre, de 2021, de pressupostos de la Generalitat per a l'exercici 2022 programa 714.80, Agricultura i ramaderia:  
Línia de subvenció: S2349000- capítol 4.  
Denominació línia: Millorar la sanitat vegetal.  
Import: línia S2349- 50.000 -  
  
Segon  
Els imports abans esmentats es podran incrementar sense necessitat d'una nova convocatòria en els casos i amb les condicions establides en l'art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019) així com en l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, fins a un màxim de 100.000 ?.  
  
Tercer  
1. El termini per a sol·licitar les ajudes compreses en l'Ordre de 27 de juliol de 2007, de la Conselleria d'Agricultura, Pesca i Alimentació, per la qual s'adopten mesures fitosanitàries per a l'erradicació i control de l'organisme nociu Xanthomonas campestris pv. Pruni (Smith) Dye (Xanthomonas arboricola pv. Pruni) modificada per l'Ordre 15/2016, de 7 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7829, 15.07.2016), serà des de l'endemà de la publicació de la present convocatòria fins al 30 d'octubre de 2022. Per al material que s'haja destruït abans de la publicació de l'extracte de la present convocatòria, es tindrà en compte el que estableix la disposició transitòria única de l'Ordre de 27 de juliol de 2007, de la Conselleria d'Agricultura, Pesca i Alimentació.  
  
2. Les ajudes indemnitzatòries previstes en l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'erradicació i el control del bacteri de quarantena Erwinia amylovora (Burril) Winslow et al., responsable de la malaltia coneguda com a foc bacterià de les rosàcies (DOGV 6767, 04.05.2012) modificada per l'Ordre 31/2016, de 10 de novembre, de la Conselleria d'Agricultura, Medi Ambient, Canvi Climàtic i Desenvolupament rural (DOGV 7198, 16.11.2016), podran sol·licitar-se fins al 30 d'octubre de 2022.  
  
3. Les sol·licituds utilitzaran el model normalitzat, segons procediment indicat en les citades ordres, que també podrà descarregar-se des de la seu electrònica de la Generalitat en les següents URL  
Ajudes Xanthomonas campestris pv. Pruni: sede.gva.es/es/proc=3367  
Ajudes Erwinia amylovora (Burril) Winslow: sede.gva.es/es/proc=16173  
4. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, podent-se presentar també en qualsevol dels registres previstos en la legislació reguladora del procediment administratiu comú.  
  
5. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, no estant obligats a això, opten per aquesta via, presentaren les sol·licituds telemàticament a través de la seu electrònica de la Generalitat en els següents URL indicades anteriorment. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, siga procedent.  
  
6. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a la persona interessada perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
7. En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, en el seu cas, amb el certificat digital del seu representant.  
Així mateix, els restants documents que s'adjunten, quan siga procedent, hauran d'anar signats electrònicament per qui siga competent per a això.  
8. Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Autoritat de Certificació de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados).  
9. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
10. A la sol·licitud s'adjuntarà la documentació:  
a) Fotocòpia compulsada del NIF o CIF del sol·licitant i, en el seu cas, del seu representant legal.  
b) Imprés de manteniment de tercers amb indicació del número de compte.  
c) Si és productor de planta de viver, declaració de producció anual.  
  
d) Acreditació de la titularitat de l'explotació en la qual es van destruir les plantes.  
e) Acreditació del compliment de les mesures fitosanitàries adoptades i compromís d'aplicació de les mesures preventives.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques  
Quan l'Administració actuant consulte o recapte dades o documents en l'àmbit dels fins de la convocatòria que estiguen en la seua poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, dades d'identitat del sol·licitant o, en el seu cas, del seu representant legal, i dades d'inscripció en el Cadastre. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
11. El procediment administratiu derivat d'aquesta norma comporta el tractament de dades de caràcter personal en el marc del qual es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
La informació relativa al tractament de les dades de caràcter personal està disponible en el Registre d'Activitats de Tractament publicat en la pàgina web de la conselleria competent en matèria d'agricultura/medi ambient. En concret, la informació bàsica del tractament és la següent:  
  
- Nom del tractament: Ajudes en matèria agrícola, agroalimentària i desenvolupament rural de la conselleria competent en matèria d'agricultura.  
- Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
- Finalitat del tractament: gestionar les ajudes en matèria agrària, agroalimentària i desenvolupament rural.  
- Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/es/proc19970.  
- Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
- Pot obtindre informació més detallada en l'enllaç següent: http://www.agroambiente.gva.es/es/ registre-de-tractaments.  
12. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar sobre els punts següents:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb les finalitats del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la veracitat. Si aquesta consulta requereix autorització per llei de les persones les dades de les quals es consultaran, la persona sol·licitant, o el seu representant legal, haurà d'haver obtingut aquesta autorització, que estarà disponible, a requeriment de l'Administració, en qualsevol moment.  
- Del dret d'oposició que l'assisteix al fet que l'Administració tracte les seues dades, cas en el qual haurà de comunicar aquesta oposició a l'Administració als efectes oportuns.  
13. Les persones beneficiàries han de complir el que s'estableix en la Llei 19/2013, de 9 de desembre, de transparència, accés a la informació pública i bon govern, en la Llei 2/2015, de 2 d'abril de la Generalitat, de transparència, bon govern i participació ciutadana de la Comunitat Valenciana, i en l'article 18 de la Llei 38/2003, de 26 de novembre, General de Subvencions, respecte a l'obligatorietat de donar l'adequada publicitat al caràcter públic del finançament de les actuacions objecte de subvenció.  
En particular, s'hauran de complir les següents obligacions:  
a) En el cas d'entitats privades que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000 euros, hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei, la informació institucional i organitzativa de l'article 6 i l'econòmica i pressupostària de l'article 8 d'aquesta.  
b) Sense perjudici de l'anterior, les persones jurídiques privades que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada  
c) En aplicació de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, les persones físiques que desenvolupen activitats econòmiques o professionals per a les quals hagen percebut, durant el període d'un any, ajudes o subvencions de l'administració autonòmica o de qualsevol altra entitat enumerada en l'article 2 de la citada llei, per import superior a 10.000 euros, hauran de donar l'adequada publicitat al caràcter públic del finançament de l'activitat, inversió o actuació objecte de subvenció. Així mateix, hauran de complir les obligacions establides en els articles 14 i 18 de la Llei 38/2003, de 17 de novembre, general de subvencions, i la restant legislació aplicable.  
La difusió de la informació que estableix aquesta clàusula per a les entitats privades i persones jurídiques privades s'ha de realitzar a través de la pàgina web de l'entitat, o bé a través de la plataforma TEP - Transparència per a Entitats Privades, de GVA Oberta, a la qual es pot accedir a través de l'adreça d'internet gvaoberta.gva.es/es/tep.  
14. En virtut del que s'estableix en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, el present règim d'ajudes s'acull al que s'estableix en el Reglament (UE) número 702/2014, de 25 de juny, de 2014, de la Comissió, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, i per als comerciants de plantes de viver al que es disposa en el Reglament UE 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, això sense perjudici que els interessats puguen presentar qualsevol altre recurs que estimen pertinent.  
  
València, 15 de març de 2022.- El director general d'Agricultura, Ramaderia i Pesca (p. d. Ordre 6/2018, 05.02.2018; DOGV 8236, 16.02.2018): Antonio Quintana Martinez.